ഷിയാ മസ്ജിദുകളില് സുരക്ഷ ശക്തമാക്കി താലിബാന് കാബൂള് : അഫ്ഗാനിലെ ഷിയാ മസ്ജിദുകളില് സുരക്ഷ ശക്തമാക്കി താലിബാന് സര്ക്കാര് . ഇതിന്റെ ഭാഗമായി ഷിയാ മസ്ജിദുകളില് കൂടുതല് പോലീസുകാരെ വിന്യസിച്ചു. മസ്ജിദിലും പരിസരങ്ങളിലും നിയന്ത്രണങ്ങള് കര്ശനമാക്കിയിട്ടുണ്ട്. ഇസ്ലാമിക് സ്റ്റേറ്റ് ഭീകരര് അഫ്ഗാനില് തുടര്ച്ചയായി നടത്തുന്ന ഭീകരാക്രമണങ്ങളുടെ പശ്ചാത്തലത്തിലാണ് നടപടി. കഴിഞ്ഞ ദിവസം കാണ്ഡഹാറിലെ ഷിയാ മസ്ജിദിലുണ്ടായ സ്ഫോടനത്തില് 40 പേരാണ് മരിച്ചത്. നേരത്തെ ആയുധങ്ങള് കൈവശം വയ്ക്കാന് അധികാരമുള്ള പ്രത്യേക സംഘത്തിനായിരുന്നു മസ്ജിദിന്റെ സംരക്ഷണ ചുമതല.പരിശോധനയ്ക്ക് ശേഷമാണ് പോലീസുകാര് മസ്ജിദിലേക്ക് ആളുകളെ കയറ്റുന്നത്. കാണ്ഡഹാറിലെ പ്രശസ്ത ഷിയാ മസ്ജിദായ ഫാത്തിമ മസ്ജിദില് കഴിഞ്ഞ ദിവസം പ്രാര്ത്ഥനയ്ക്കിടെ സ്ഫോടക വസ്തുക്കള് പൊട്ടിത്തെറിച്ച് നിരവധി പേര്ക്ക് പരിക്കേറ്റിരുന്നു. The post ഷിയാ മസ്ജിദുകളില് സുരക്ഷ ശക്തമാക്കി താലിബാന് first appeared on MalayalamExpressOnline.